Specialiųjų pirkimo sąlygų 5 priedas


EKONOMINIO NAUDINGUMO KRITERIJAI IR JŲ VERTINIMAS
(PASIŪLYMŲ VERTINIMO KRITERIJAI IR LYGINAMIEJI SVORIAI)

Neatmesti pasiūlymai bus vertinami pagal ekonominio naudingumo kriterijus. Ekonomiškai naudingiausias pasiūlymas išrenkamas pagal kainos ir kokybės santykį. Pirkimo sutartis bus sudaroma su dalyviu, pateikusiu Perkančiajai organizacijai ekonomiškai naudingiausią pasiūlymą, išrinktą pagal jos nustatytus kriterijus. Ekonominis naudingumas apskaičiuojamas vadovaujantis pirkimo dokumentuose pateikta Viešųjų pirkimų tarnybos parengta ir perkančiosios organizacijos pagal pirkimo dokumentus dalinai užpildyta skaičiuokle (formulė – Telgen (absoliutinė)) (Pridedama atskirame dokumente „Priedas Nr. 10_Skaičiuoklė“).
Pagal šią formulę laimėtoju pripažįstamas pasiūlymas, surinkęs didžiausią balų skaičių. Jeigu pasiūlyta kaina lygi PSetMax, tuomet pasiūlymui už kainą suteikiama 0 balų, o pasiūlymams, kurių kaina artėja link PSetMin, atitinkamai suteikiamas vis didesnis teigiamas balų skaičius. Pasiūlymui, kurio kaina yra lygi PSetMin, suteikiamas balų skaičius yra lygus kainai suteiktam lyginamajam svoriui, o pasiūlymams, kurių kaina žemesnė už PSetMin, suteikiamų balų skaičius bus didesnis už lyginamąjį svorį. Pasiūlymams, kurie viršys PSetMax, bus suteikiami neigiami balai. 
Perkančioji organizacija nustato, kad PsetMin – 3 598 000,00 Eur su PVM, o PsetMax – 5 140 000,00 Eur su PVM, kuri lygi suplanuotai pirkimų lėšų sumai su PVM, nustatytai prieš pradedant pirkimo procedūras.
	[bookmark: _Hlk87005503]Vertinimo kriterijai
	Vertinimo tipas
	Lyginamasis svoris/balas ekonominio naudingumo įvertinime

	Pirmas kriterijus: Kaina (P)
	
	WKaina = 50

	Antras kriterijus: Techniniai pranašumai (T)
	
	WKokybė = 50

	Pirmas parametras (T1) 
Onkologinės informacinės sistemos (OIS) duomenų tęstinumas ir integracija
	Statinis:
(yra/nėra)
	S1 = 11

	Antras parametras (T2) 
Gydymo tęstinumas su Ligoninėje turimu Elekta Infinity linijiniu greitintuvu: gydymo planų perkėlimas / automatizuotas konvertavimas ir dozimetrinis suderinamumas (beam matching)
	Tiesioginis balų suteikimas

	S2 = 17

	Trečias parametras (T3) 
Fotonų spinduliuotės energijų pasirinkimas: ne mažiau kaip 6 MV, 10 MV, 6 MV FFF (Flattening Filter-Free), 10 MV FFF (Flattening Filter-Free)
	Statinis:
(yra/nėra)
	S3 = 4

	Ketvirtas parametras (T4) 
kV vaizdinimo detektoriaus techninės charakteristikos: aktyvaus vaizdinimo ploto mažiausias matmuo – ne mažesnis kaip 43 cm ir vaizdo matricos mažiausias matmuo – ne mažesnis kaip 1536 pikselių
	Statinis:
(yra/nėra)
	S4 = 4

	Penktas parametras (T5)
CBCT kiekybinis patikimumas tiesioginiam dozės skaičiavimui: HU tikslumas – didžiausias absoliutus nuokrypis ≤ 30 HU ir HU tolygumas – didžiausias absoliutus skirtumas ≤ 20 HU, arba tiesioginio dozės skaičiavimo / sintetinių vaizdų nenaudojančioje prieigoje (Direct Dose Calculation / Synthetic-free approach) Gamma Pass Rate ≥ 95 % pagal 2 % / 2 mm kriterijų
	Statinis:
(yra/nėra)
	S5 = 4

	Šeštas parametras (T6)
Optinės spindulinio gydymo valdymo sistemos (OSMS) stebimo tūrio aprėptis: ne mažesnis kaip 100 cm išilgine kryptimi ir ne mažesnis kaip 65 cm skersine kryptimi
	Statinis:
(yra/nėra)
	S6 = 3

	Septintas parametras (T7)
Paciento stalas – ne mažiau kaip 6 stalo judėjimo kryptys / laisvės laipsnių skaičius
	Statinis:
(yra/nėra)
	S7 = 7



Ekonominio naudingumo kokybės kriterijaus vertinimo aprašymas
	Antras kriterijus (T)
	

	Pirmas parametras (T1) 
Onkologinės informacinės sistemos (OIS) duomenų tęstinumas ir integracija

	Vertinimas: 11 balų skiriama, jeigu iš esamos onkologinės informacinės sistemos (SQL Server 2008 R2, versija 10.50.4000) į naują OIS perkeliami pacientų ir gydymo duomenys, įskaitant:
– demografinius duomenis;
– diagnozę;
– dozės paskyrimą;
– frakcionavimo duomenis;
– diagnostinę informaciją, įskaitant IGRT informaciją;
– toksiškumo duomenis ir vertinimo formas;
– lokalias formas, integruotas su Word ir PDF dokumentais;
– importuotus dokumentus.
Struktūrizuoti klinikiniai ir administraciniai duomenys turi būti perkeliami į naują OIS struktūrizuota elektronine forma, išsaugant jų tarpusavio sąsajas ir panaudojimo galimybę. Dokumentai ir formos turi būti perkeliami arba išsaugomi elektronine forma, išlaikant jų sąsają su atitinkamu pacientu. Likę istoriniai duomenys turi būti išsaugoti ir likti prieinami suderinamame elektroniniame archyve.
Jei tiekėjo pasiūlymas neatitinka šio reikalavimo – skiriama 0 balų; 
Atitiktis pagrindžiama gamintojo technine dokumentacija ir (ar) tiekėjo pateiktu siūlomo duomenų migracijos ir OIS integracijos sprendimo aprašymu, kuriame nurodoma perkeliamų duomenų apimtis ir jų perkėlimo bei prieinamumo naujoje sistemoje būdas.
Parametro pagrindimas: Struktūrizuotas kliniškai ir administraciniam darbui reikalingų duomenų perkėlimas ir vieninga OIS aplinka užtikrina klinikinių duomenų tęstinumą, mažina pakartotinio duomenų įvedimo poreikį ir su juo susijusių klaidų riziką. Šaltiniai: [1], [2].

	Antras parametras (T2) 
Gydymo tęstinumas su Ligoninėje turimu Elekta Infinity linijiniu greitintuvu: gydymo planų perkėlimas / automatizuotas konvertavimas ir dozimetrinis suderinamumas (beam matching)

	Vertinimas: 
0 balų skiriama, kai tiekėjas neužtikrina gydymo planų perkėlimo arba automatizuoto konvertavimo tarp siūlomo linijinio greitintuvo ir Ligoninėje turimo Elekta Infinity linijinio greitintuvo.
5 balai skiriami, kai tiekėjas užtikrina gydymo plano perkėlimą arba automatizuotą konvertavimą tarp siūlomo linijinio greitintuvo ir Ligoninėje turimo Elekta Infinity linijinio greitintuvo, nereikalaujant gydymo plano rengti iš naujo ir atlikti pilnos pakartotinės optimizacijos.
17 balų skiriama, kai, be pirmiau nurodyto gydymo tęstinumo funkcionalumo, siūlomas linijinis greitintuvas ir Ligoninėje turimas Elekta Infinity linijinis greitintuvas yra dozimetriniu požiūriu suderinami (beam matched) bent vienai abiem sistemoms bendrai fotonų energijai ir gamintojo validuota darbo eiga leidžia gydymo planą tiesiogiai perkelti tarp aparatų be jo konvertavimo pagal kito aparato techninę architektūrą ir be pilnos pakartotinės optimizacijos.
Atitiktis pagrindžiama gamintojo technine dokumentacija, kurioje aprašytas siūlomas gydymo planų perkėlimo, konvertavimo ir, 17 balų vertinimo atveju, dozimetrinio suderinamumo funkcionalumas.
Parametro pagrindimas: Gydymo planų perkėlimas arba automatizuotas konvertavimas gali užtikrinti gydymo tęstinumą įrangos gedimo, techninės priežiūros ar apkrovos perskirstymo atvejais ir sumažinti poreikį gydymo planą rengti iš naujo. Papildoma vertė suteikiama dozimetriniam spinduliuotės pluoštų suderinamumui (beam matching), kai gamintojo validuota darbo eiga leidžia gydymo planą tiesiogiai perkelti tarp linijinių greitintuvų be jo konvertavimo pagal kito aparato techninę architektūrą ir be pilnos pakartotinės optimizacijos. Šaltiniai: [3], [4].

	Trečias parametras (T3) 
Fotonų spinduliuotės energijų pasirinkimas: ne mažiau kaip 6 MV, 10 MV, 6 MV FFF (Flattening Filter-Free), 10 MV FFF (Flattening Filter-Free)

	Vertinimas: 4 balai skiriami, jeigu siūlomas linijinis greitintuvas užtikrina ne mažesnį kaip šį fotonų spinduliuotės energijų pasirinkimą: 6 MV, 10 MV, 6 MV FFF (Flattening Filter-Free) ir 10 MV FFF (Flattening Filter-Free). 
Jei tiekėjo pasiūlymas neatitinka šio reikalavimo – skiriama 0 balų;
Atitiktis pagrindžiama gamintojo technine dokumentacija.
Parametro pagrindimas: Papildomas energijų pasirinkimas didina sistemos klinikinį lankstumą;

	Ketvirtas parametras (T4) 
kV vaizdinimo detektoriaus techninės charakteristikos: aktyvaus vaizdinimo ploto mažiausias matmuo – ne mažesnis kaip 43 cm ir vaizdo matricos mažiausias matmuo – ne mažesnis kaip 1536 pikselių

	Vertinimas: 4 balai skiriami, jeigu siūlomos kilovoltinės vaizdinimo sistemos detektoriaus aktyvaus vaizdinimo ploto mažiausias matmuo yra ne mažesnis kaip 43 cm ir vaizdo matricos mažiausias matmuo yra ne mažesnis kaip 1536 pikselių. 
Abi sąlygos turi būti tenkinamos kartu; jeigu bent viena iš jų neatitinka arba nėra pagrįsta, skiriama 0 balų.
Atitiktis pagrindžiama siūlomos sistemos gamintojo technine dokumentacija.
Parametro pagrindimas: Techninėje specifikacijoje nustatytas privalomas kV CBCT sistemos funkcinis lygis ir jos tinkamumas spindulinio gydymo planavimui bei adaptyviai spindulinei terapijai. Kriterijumi papildomai vertinamas aukštesnis kV detektoriaus techninis lygis. Mokslinėje literatūroje ankstesnės kartos radioterapinės kV CBCT sistemos aprašomos su maždaug 41 × 41 cm detektoriumi ir 1024 × 1024 pikselių matrica, o naujesnėse sistemose nurodomi 43 cm mažiausio matmens detektoriai ir 1536 × 1536 pikselių matricos. Todėl 43 cm ir 1536 pikselių reikšmės pasirinktos kaip papildomo techninio pranašumo ribos virš įprasto ankstesnės kartos techninio lygio. Šaltiniai: [5], [8], [9].

	Penktas parametras (T5)
CBCT kiekybinis patikimumas tiesioginiam dozės skaičiavimui: HU tikslumas – didžiausias absoliutus nuokrypis ≤ 30 HU ir HU tolygumas – didžiausias absoliutus skirtumas ≤ 20 HU, arba tiesioginio dozės skaičiavimo / sintetinių vaizdų nenaudojančioje prieigoje (Direct Dose Calculation / Synthetic-free approach) Gamma Pass Rate ≥ 95 % pagal 2 % / 2 mm kriterijų

	Vertinimas: 4 balai skiriami, jeigu siūloma CBCT sistema atitinka bent vieną iš šių alternatyvių kiekybinio patikimumo sąlygų:
1) HU tikslumas ir tolygumas: didžiausias absoliutus HU nuokrypis nuo referencinės reikšmės |HU išmatuota − HU referencinė| ≤ 30 HU, t. y. −30 HU ≤ ΔHU ≤ +30 HU ir didžiausias absoliutus HU skirtumas tarp centrinės ir kiekvienos vertinamos periferinės matavimo srities |HU periferija − HU centras| ≤ 20 HU, t. y. −20 HU ≤ ΔHU ≤ +20 HU;
arba
2) tiesioginio dozės skaičiavimo tikslumas: siūloma CBCT sistema užtikrina dozimetrinį tikslumą tiesioginio dozės skaičiavimo / sintetinių vaizdų nenaudojančioje prieigoje (Direct Dose Calculation / Synthetic-free approach), kai naudojant siūlomos CBCT sistemos vaizdus tiesioginiam dozės skaičiavimui pasiekiamas Gamma Pass Rate ≥95 % pagal 2 % / 2 mm kriterijų, taikant ne didesnį kaip 10 % mažos dozės slenkstį ir lyginant su referenciniu dozės pasiskirstymu, apskaičiuotu pagal planavimo CT arba lygiavertį referencinį duomenų rinkinį.
Jeigu tiekėjo pasiūlymas neatitinka nė vienos iš aukščiau nurodytos sąlygos arba atitiktis nėra pagrįsta – skiriama 0 balų.
Atitiktis pagrindžiama gamintojo technine dokumentacija arba recenzuojamame moksliniame leidinyje paskelbtais siūlomos sistemos kiekybiniais rezultatais. 
Parametro pagrindimas: Techninėje specifikacijoje nustatytas CBCT tinkamumas spindulinio gydymo planavimui, adaptyviajai spindulinei terapijai ir tiesioginiam 3D dozės skaičiavimui. T5 kriterijumi papildomai vertinamas kiekybinis CBCT patikimumas tiesioginiam dozės skaičiavimui. Mokslinėje literatūroje CBCT tinkamumas šiam tikslui vertinamas tiek pagal HU tikslumo ir tolygumo charakteristikas, tiek pagal galutinio CBCT pagrindu apskaičiuoto dozės pasiskirstymo atitikimą referenciniam dozės pasiskirstymui, įskaitant Gamma analizę. Tyrimai rodo, kad aukštas galutinio dozės skaičiavimo atitikimas gali būti pasiekiamas taikant skirtingas CBCT rekonstrukcijos ir korekcijos technologijas, o HU nuokrypio dydis ne visais atvejais tiesiogiai nusako galutinio dozės skaičiavimo tikslumą. Todėl nustatomi du alternatyvūs kiekybinio patikimumo pagrindimo būdai, išlaikant bendrą klinikinį tikslą – patikimą tiesioginį dozės skaičiavimą pagal CBCT vaizdus. Šaltiniai: [5], [6], [10], [11].

	Šeštas parametras (T6)
Optinės spindulinio gydymo valdymo sistemos (OSMS) stebimo tūrio aprėptis: ne mažesnis kaip 100 cm išilgine kryptimi ir ne mažesnis kaip 65 cm skersine kryptimi

	Vertinimas: 3 balai skiriami, jeigu siūlomos OSMS gamintojo garantuojamas stebimo tūrio dydis yra ne mažesnis kaip 100 cm išilgine kryptimi ir ne mažesnis kaip 65 cm skersine kryptimi. 
Abi sąlygos turi būti tenkinamos kartu, jeigu bent viena iš jų neatitinka arba nėra pagrįsta, skiriama 0 balų.
Atitiktis pagrindžiama gamintojo technine dokumentacija.
Parametro pagrindimas: Didesnė OSMS stebimo tūrio aprėptis leidžia stebėti didesnę paciento kūno sritį, apimti daugiau anatominių paviršiaus požymių ir geriau vertinti bendrą paciento padėtį. Techninėje specifikacijoje nustatytas mažesnis minimalus stebimo tūrio dydis, todėl kriterijus vertina papildomą aprėptį virš privalomo minimumo. Šaltinis: [7].

	Septintas parametras (T7)
Paciento stalas – ne mažiau kaip 6 stalo judėjimo kryptys / laisvės laipsnių skaičius

	Vertinimas: 7 balai skiriami, jeigu siūlomo linijinio greitintuvo paciento stalas užtikrina paciento padėties korekcijas ne mažiau kaip 6 laisvės laipsniais: trimis transliacinėmis kryptimis (vertikalia, išilgine ir skersine) ir trimis rotacinėmis kryptimis (pitch, roll ir yaw arba lygiaverčiais gamintojo apibrėžtais judesiais).
Jei tiekėjo pasiūlymas neatitinka šio reikalavimo – skiriama 0 balų;
Atitiktis pagrindžiama gamintojo technine dokumentacija.
Parametro pagrindimas: Techninėje specifikacijoje nustatytas ne mažesnis kaip 3 laisvės laipsnių paciento stalo minimumas. 6DoF stalas papildomai leidžia koreguoti rotacines paciento padėties paklaidas ir yra reikšmingas atliekant didelio tikslumo, įskaitant stereotaksines, procedūras.



Šaltiniai:
	Nr.
	Šaltinis
	Nuoroda

	[1]
	AAPM TG-201: Quality management of external beam therapy data transfer
	https://pubmed.ncbi.nlm.nih.gov/33780010/

	[2]
	Frequency of errors in the transfer of treatment parameters from the treatment planning system to the oncology information system in a multi-vendor environment
	https://pubmed.ncbi.nlm.nih.gov/36527239/

	[3]
	A beam-matching concept for medical linear accelerators
	https://pubmed.ncbi.nlm.nih.gov/18752079/

	[4]
	Transferability of patients for radiation treatment between unmatched machines
	https://pubmed.ncbi.nlm.nih.gov/35098654/

	[5]
	Multi-institutional study on image quality for a novel CBCT solution on O-ring linac
	https://pubmed.ncbi.nlm.nih.gov/40048322/

	[6]
	Evaluation of the dosimetric accuracy of HyperSight CBCT for CBCT-only adaptive radiotherapy workflow
	https://pubmed.ncbi.nlm.nih.gov/40850155/

	[7]
	AAPM Task Group Report 302: Surface-guided radiotherapy. Med Phys. 2022;49:e82–e112. DOI: 10.1002/mp.15532.
	https://pmc.ncbi.nlm.nih.gov/articles/PMC9314008/

	[8]
	Image quality and stability of image-guided radiotherapy (IGRT) devices: A comparative study
	https://pmc.ncbi.nlm.nih.gov/articles/PMC2867032/

	[9]
	Predicting image properties in penalized-likelihood reconstructions of flat-panel CBCT
	https://pmc.ncbi.nlm.nih.gov/articles/PMC6904934/

	[10]
	N. D. Sijtsema et al.
Dose calculation accuracy of a new high-performance ring-gantry CBCT imaging system for prostate and lung cancer patients.
Radiotherapy and Oncology, 2025;202:110596. DOI: 10.1016/j.radonc.2024.110596.
	https://pubmed.ncbi.nlm.nih.gov/39454887/

	[11]
	H. Jassim et al.
The geometric and dosimetric accuracy of kilovoltage cone beam computed tomography images for adaptive treatment: a systematic review.
BJR Open, 2023;5(1):20220062. DOI: 10.1259/bjro.20220062.
	https://pmc.ncbi.nlm.nih.gov/articles/PMC10301728/?utm_source=chatgpt.com



____________________
2
